Το εμπλουτισμένο σχολικό βιβλίο για τη Μελέτη Περιβάλλοντος της Γ’ τάξης του δημοτικού σχολείου: Ανάλυση περιεχομένου και κριτική αποτίμηση των μαθησιακών του αντικειμένων
Creators: name: Χιότογλου, Σοφία Πέτρου
Publisher: name: Aristotle University of Thessaloniki
Year: 2021
Subjects: Εμπλουτισμένο βιβλίο
Μελέτη Περιβάλλοντος
Μαθησιακά Αντικείμενα
Κριτική αποτίμηση
Πρωτοβάθμια Εκπαίδευση
Φωτόδεντρο
Εnriched book
Environmental Studies
Learning Objects
Critical evaluation
Primary Education
Photodentro

description: Τα «Μαθησιακά αντικείμενα» (ΜΑ) είναι αυτόνομες, μικρές και ανεξάρτητες ψηφιακές οντότητες ή μονάδες εκπαιδευτικού περιεχομένου, οι οποίες έχουν ως στόχο την υποστήριξη της διδασκαλίας και της μάθησης και μπορούν να χρησιμοποιηθούν και να επαναχρησιμοποιηθούν σε διαφορετικά περιβάλλοντα. Στη χώρα μας, η μεγαλύτερη και κυριότερη συλλογή μαθησιακών αντικειμένων φιλοξενείται στον εθνικό συσσωρευτή εκπαιδευτικού περιεχομένου «Φωτόδεντρο». Μία από τις διαδικτυακές υπηρεσίες του «Φωτόδεντρου» είναι και η διάθεση των σχολικών βιβλίων Πρωτοβάθμιας και Δευτεροβάθμιας εκπαίδευσης σε διαδραστική μορφή, κατά την οποία οι ενότητες περιεχομένου των βιβλίων παρουσιάζονται εμπλουτισμένες με σχετικά μαθησιακά αντικείμενα. Στο πλαίσιο αυτό, σκοπός της προτεινόμενης διπλωματικής εργασίας είναι να διερευνηθούν τα χαρακτηριστικά και η εκπαιδευτική αξία των μαθησιακών αντικειμένων, που προσφέρονται στο εμπλουτισμένο με διαδραστικό ψηφιακό υλικό σχολικό βιβλίο του μαθήματος της Μελέτης Περιβάλλοντος Γ’ τάξης του Δημοτικού Σχολείου. Ειδικότερα, παρουσιάζονται οι τύποι ΜΑ, που περιέχονται στο εν λόγω βιβλίο και τα ποσοστά εμφάνισής τους. Αναλύεται και αποτιμάται σε ποιο βαθμό οι υπάρχοντες ψηφιακοί πόροι στο επιλεγμένο μάθημα επιτελούν τις κύριες λειτουργίες τους, πληρούν συγκεκριμένα κριτήρια περιεκτικότητας, λειτουργικότητας, ελκυστικότητας, τεχνικής αρτιότητας, πληρότητας και ακρίβειας περιεχομένου και χρηστικότητας και εν τέλει προσφέρουν δυνατότητες βελτίωσης και ενδυνάμωσης της διδακτικής και μαθησιακής διαδικασίας. Ο ερευνητικός σχεδιασμός βασίστηκε στην ποσοτική και ποιοτική ανάλυση περιεχομένου των υπό επεξεργασία αντικειμένων και για τις ανάγκες εκπόνησης του εγχειρήματος δημιουργήθηκε αυτοσχέδιο εργαλείο μέτρησης. Η κατασκευή των περιεχομένων και των κριτηρίων αξιολόγησης του εργαλείου βασίσθηκε σε δημοσιευμένα πλαίσια αξιολόγησης μαθησιακών αντικειμένων προγενέστερων ερευνών. Από τα αποτελέσματα της έρευνας προέκυψε ότι οι τύποι μαθησιακών αντικειμένων, που υπήρχαν στο υπό μελέτη εγχειρίδιο, ήταν συνολικά επτά: εννοιολογικοί χάρτες (ΕΧ), κουίζ- ασκήσεις (ΚΑ), εκπαιδευτικά παιχνίδια (ΕΚΠ), συλλογές φωτογραφιών (ΣΦ), βίντεο (Β), παρουσιάσεις – χάρτες (ΠΧ) και υπερσύνδεσμοι – περιηγήσεις (ΥΠ). Διαπιστώθηκε ότι τα μαθησιακά αντικείμενα πληρούν σε μέτριο βαθμό τα κριτήρια αξιολόγησης που αξιοποιήθηκαν για τη μελέτη των χαρακτηριστικών ποιότητάς τους.
description: “Learning Objects” (LOs) are autonomous, small and independent digital entities or educational content units, which aim to support teaching and learning and can be used and reused in different environments. In our country, the largest and main collection of learning objects is hosted in the national accumulator of educational content "Photodentro". One of the online services of "Photodentro" is the distribution of textbooks for Primary and Secondary education in an interactive form, during which the content sections of the books are presented enriched with relevant learning objects. In this context, the purpose of the proposed master thesis is to investigate the characteristics and educational value of the learning objects which are offered in the enriched textbook with interactive digital material of the course Environmental Studies at 3rd grade of Primary School. Particularly, analyzed and evaluated the extent to which the existing digital resources in the selected course perform their main functions, satisfy specific criteria of content, functionality, attractiveness, technical perfection, completeness and accuracy of content and usability, and ultimately provide opportunities in order to improve and empower the teaching and learning process. The research design was based on quantitative and qualitative content analysis. The results of the research showed that the types of learning objects, which were in the textbook, were seven in total: concept maps (CM), quiz-exercises (QE), educational games (EG), photo collections (PC), video (V), presentations - maps (PM) and hyperlinks - tours (HT). It was found that LOs to a mediocre level satisfy the criteria, which mentioned above.